11. ΑΝΑΓΚ. ΝΟΜΟΣ υπ’ αριθ. 2711 της 10/11 Δεκ. 1940 (ΦΕΚ Α' 431) Περί διατάξεών τινων αφορωσών την κατάστασιν των Αξιωματικών και Ανθυπασπιστών του Στρατού και της Β. Χωροφυλακής εν καιρώ πολέμου. Άρθρ.1.-1.Από της κηρύξεως του παρόντος πολέμου και μέχρι λήξεως της επιστρατεύσεως η υπό της παρ. 3 του άρθρ. 36 του από 25-1-1936 Α. Νόμου "περί καταστάσεως Αξιωματικών του κατά Ξηράν Στρατού" ως ούτος ετροποποιήθη μεταγενεστέρως, οριζομένη δίμηνος προθεσμία δεν είναι ανατρεπτική. 2.Αφ’ ης κατά το ως άνω χρονικόν διάστημα περιέλθουσιν εις το Υπουργείον των Στρατιωτικών αι υπό των άρθρ. 36 (παρ. 1) και 65 του ως άνω Α. Νόμου προβλεπόμεναι εκθέσεις και έγγραφα και μέχρι της ασκήσεως της πειθαρχικής αγωγής υπό του Υπουργού των Στρατιωτικών αναστέλλεται η παραγραφή των πειθαρχικών παραπτωμάτων, δια την τιμώρησιν των οποίων προνοούσι τα άρθρ. 15, 20 και 32 του αυτού Νόμου. 3.Ασκηθείσης πειθαρχικής διώξεως η περαιτέρω διαδικασία χωρεί κατά τας ισχυούσας διατάξεις. Άρθρ.12.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.  Άρθρ.2.-Εις τας διατάξεις του προηγουμένου άρθρου υπάγονται και αι μέχρι της 8ης Οκτ. 1940 περιελθούσαι εις το Υπουργείον Στρατιωτικών υποθέσεις, εφ’ ων δεν ησκήθη πειθαρχική δίωξις μέχρι της ενάρξεως της ισχύος του παρόντος. Άρθρ.3.-Διαρκούσης της εμπολέμου καταστάσεως: 1.Αναστέλλεται η περαιτέρω διαδικασία η  καθοριζομένη υπό του Α. Νόμου περί Καταστάσεως  Αξιωματικών   του  κατά   Ξηράν  Στρατού, εΣελ. 1127 πί των εφ’ ων ησκήθη κατά τας διατάξεις αυτού πειθαρχική δίωξις παραπτωμάτων, περί ων τα άρθρ. 20 και 32 του αυτού Α. Νόμου, εις οιονδήποτε σημείον και αν ευρίσκεται αύτη, εφ’ όσον δεν εξεδόθη οριστική απόφασις του Ανακριτικού Συμβουλίου (Πρωτοβαθμίου ή Δευτεροβαθμίου). Αναστελλομένης κατά τα ανωτέρω της περαιτέρω διαδικασίας αναστέλλεται επί το αυτό χρονικόν διάστημα και η παραγραφή των εφ’ ων η αναστολή υπό δίωξιν παραπτωμάτων. 2.Αναστέλλονται αι υπό των άρθρ. 50, 51 και 55 του ισχύοντος Νόμου περί Καταστάσεως Αξιωματικών του κατά Ξηράν Στρατού προθεσμίαι προς άσκησιν προσφυγής ή αιτήσεως ακυρώσεως κατά γνωμοδοτήσεως του Ανακριτικού Συμβουλίου (Πρωτοβαθμίου ή Δευτεροβαθμίου) επί των κατά την έναρξιν της ισχύος του παρόντος εκκρεμουσών υποθέσεων. Κατά το αυτό χρονικόν διάστημα αναστέλλεται και η παραγραφή των παραπτωμάτων, εφ’ ων εξεδόθησαν αι ανωτέρω γνωμοδοτήσεις. Άρθρ.4.-1.Άμα τη λήξει του πολέμου αίρονται αυτοδικαίως πάντες οι κατά τα προηγούμενα άρθρα τεθέντες περιορισμοί, εφαρμοζομένης επί των εκκρεμουσών υποθέσεων της υπό του Νόμου περί Καταστάσεως Αξιωματικών του Κατά Ξηράν Στρατού οριζομένης διαδικασίας, εξ ου σημείου αύτη διεκόπη.  2.Παρέχεται το δικαίωμα εις τον Υπουργόν των Στρατιωτικών όπως και δια πράξεώς του διατάσση και προ της λήξεως του πολέμου την συνέχισιν της κατά το άρθρ. 3 παρ. 1 ανασταλείσης διαδικασίας, εξ ου σημείου διεκόπη, εφαρμοζομένης περαιτέρω της υπό του ως άνω Νόμου οριζομένης τοιαύτης. Εν τη περιπτώσει ταύτη δεν ισχύουσιν αι διατάξεις της παρ. 2 του άρθρ. 3 του παρόντος. Άρθρ.5.-1.Αξιωματικοί τεθέντες εις διαθεσιμότητα, δυνάμει του άρθρ. 8 παρ. γ' του ως άνω από 25/1/36 Α. Νόμου "περί Καταστάσεως Αξιωματικών του κατά Ξηράν Στρατού" δύνανται, διαρκούσης της εμπολέμου καταστάσεως, να ανακληθώσιν εις την ενέργειαν δια Β.Δ/τος, προκαλουμένου υπό του Υπουργού των Στρατιωτικών, εφ’ όσον μέχρι της ενάρξεως της ισχύος του παρόντος Νόμου δεν εκοινοποιήθη εις το Υπουργείον η επί της προσβληθείσης επί ακυρότητι οριστικής κατ’ αυτών γνωμοδοτήσεως του Ανακριτικού Συμβουλίου απόφασις του Συμβουλίου Επικρατείας. Σελ. 1128 2.Οι ούτω ανακαλούμενοι δύνανται να παραμείνωσιν εις την ενέργειαν και μετά την λήξιν του πολέμου εν αναμονή της κοινοποιήσεως εις τον Υπουργόν των Στρατιωτικών της αποφάσεως του Συμβουλίου Επικρατείας, εφ’ όσον δεν ήθελε προκληθή Β.Δ/μα θέσεως αυτών εις διαθεσιμότητα. Άρθρ.6.-1.Αι εν τοις προηγουμένοις άρθροις διατάξεις ισχύουσιν αναλόγως και δια τους μονίμους Ανθυπασπιστάς του Στρατού και της Β. Χωροφυλακής. 2.Ωσαύτως ισχύουσιν αναλόγως και δια τους υπηρετούντας ή μη εφέδρους εν γένει Αξιωματικούς και Ανθυπασπιστάς του Στρατού και της Β. Χωροφυλακής, εις ας περιπτώσεις κατά τους ειδικούς περί αυτών Νόμους ή Δ/τα εφαρμόζονται αι περί Καταστάσεως των μονίμων Αξιωματικών και Ανθυπασπιστών ισχύουσαι διατάξεις. Εν περιπτώσει εφαρμογής του άρθρ. 66 του από 25/1/36 Α. Νόμου "περί Καταστάσεως Αξιωματικών κλπ." μεταβιβάζονται εις τον Αρχηγόν του Στρατού και τα υπό των διατάξεων των άρθρ. 1, 3 παρ. 1 και 6 του παρόντος Νόμου απορρέοντα δικαιώματα και υποχρεώσεις του Υπουργού των Στρατιωτικών. Άρθρ.7.-(Προστίθενται διατάξεις εις την παρ. 2 άρθρ. 12 του Α.Ν. 25/25 Ιαν. 1936). Άρθρ.8-11.-(Προσωρινής ισχύος). 